Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1109

[Melléklet a 40/2002. (V. 24.) OM rendelethez] „I. RÉSZLETES KÖVETELMÉNYEK A mezőgazdasági alapismeretek érettségi vizsga célja annak eldöntése, hogy a vizsgázó elsajátította-e a kerettantervi mezőgazdasági szakmacsoportos alapozó tantárgyak közös tananyagát. A vizsga közép-, valamint emelt szinten is írásbeli és szóbeli részből áll. A vizsgán a vizsgázónak az említett ismereteken kívül számot kell adnia az alábbi kompetenciák – adott vizsgaszintnek megfelelő – elsajátításáról is: – megfigyelési szempontok alapján végzett önálló ismeretszerzés, – alapvető számítási feladatok elvégzése, az eredmények értelmezése, – az ismeretanyag belső összefüggéseinek felismerése, több témakör ismeretanyagának logikai összekapcsolását igénylő, összetett feladatok megoldása, – a tananyaggal kapcsolatos információhordozók használata, információk feldolgozása, értelmezése, – önálló adatgyűjtés, rendszerezés, értékelés, – tájékozottság az agrárgazdaság jelentőségének, ágazatainak aktualitásairól, – a környezetvédelem fontosságának tudatosulása, a mezőgazdaság környezeti ártalmainak elemzése, környezetgazdálkodás. A mezőgazdasági alapismeretek tantárgy közép- és emelt szintű vizsgakövetelményei között a különbség az ismeretek mennyiségében, mélységében és megközelítési módjában is megnyilvánul. A középszintű vizsgán a vizsgázó általános mezőgazdasági műveltségéről ad számot. A vizsga feladatai elsősorban az anyagban való általános tájékozottságot várják el a vizsgázótól. Ezzel szemben az emelt szintű vizsgán az összefüggések felismerését és az ismeretek alkalmazásának képességét követelik meg a vizsgázótól. A közép- és emelt szintű részletes vizsgakövetelményeket tartalmazó táblázatban az emelt szint oszlopa csak a középszintet meghaladó követelményeket tartalmazza, de az emelt szintű vizsga természetesen magába foglalja a középszintű követelményeket is. A részletes vizsgakövetelmények „B” kötelező és „C” választható témakörökből állnak. A vizsgázónak a kötelező témakörök mellé egy választható témakört kell választania. A) KOMPETENCIÁK Szaknyelv alkalmazása TÉMÁK VIZSGASZINTEK Középszint Emelt szint A mezőgazdaság főbb fogalmainak azonosítása, helyes használata Ismerje fel meghatározás alapján a fontosabb mezőgazdasági fogalmakat. Legyen képes a megadott témához kapcsolódó fogalmakat kiválasztani, meghatározni és használni. A főbb ökológiai tényezőkkel kapcsolatos fogalmak ismerete és alkalmazása Legyen képes az ökológiai alapismeretekkel, a környezetvédelemmel és a társtudományaikkal (biológia, földrajz, kémia) kapcsolatos szakkifejezések azonosítására és használatára. Vizsgálja egy adott termesztési körzet éghajlatának jellemző számértékei és a termeszthető növények körének összefüggéseit. Növénytermesztési és állattenyésztési/kertészeti alapismeretek Különböztesse meg és definiálja a növénytermesztési és állattenyésztési/kertészeti termékelőállítási folyamatok szakaszait. Legyen képes megnevezni a technológiai folyamatokhoz szükséges gépeket, anyagokat, eszközöket. Műszaki alapismeretek Ismerje a gépészeti anyagok főbb jellemzőit. Szakszerűen használja a fontosabb gépelemek elnevezéseit. Válassza ki a felhasználható anyagokat, gépelemeket, energiatakarékos megoldásokat. Tudja értelmezni a műszaki rajzokat. 2009/56. szám Tudja használni az SI mértékegységrendszert. Gazdálkodási ismeretek Legyen képes egy adott témához kapcsolódó fogalmakat kiválasztani, meghatározni és azokat helyesen használni. Legyen képes a különböző összefüggések, fogalmak felismerésére. Elemezze a költségek összetevőit és a jövedelem növelésének lehetőségeit. B) KÖTELEZŐ TÉMAKÖRÖK

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes